text: Rivva Info > България > Събраха парите за Aлександровска след като болницата отказа дарението на Ивайло Пенчев(обновена)
  Събраха парите за Aлександровска след като болницата отказа дарението на Ивайло Пенчев(обновена)
  Три жени инициираха кампания за събиране на 220 хил. лв. и успяха да го направят за 8 часа. Средствата са необходими за покупката на 5 обдишващи апарати от Япония.
  Петнадесет NKV-550 Nohon Kohden са договорени и поръчани от ръководството на Александровска, като за 10 от тях са осигурени средства от големи корпоративни дарители, а след бързата реакция на Кристина Стефанова, Десислава Олованова и Сибина Григорова оигуриха средтва и за останалите.
  Дарение в размер на 200 хиляди лева на болницата направиха и от БДСК и ПОК Родина. Средствата ще бъдат използвани за осигуряване на реанимационна грижа на пациентите с доказана коронавирус инфекция, чрез закупуване на медицинска апаратура за дихателна реанимация - пациентски монитори, перфузори, инфузионни помпи, апарати за екстракорпорално мембранно окисляване, подвижни рентгенови апарати тип Кугел, дефибрилатори, транспортни респиратори, видеоларингоскопи, бронхоскопи и др., както и за закупуване на медицински консумативи, дезинфектанти и лични предпазни средства за медицинския персонал.
  Три дни по рано Александровска болница, която е център за прием на болни от коронавирус, отказa дарението под условие на Уолтопия. Дарението от дружеството на Ивайло Пенчев, в което до края на 2018 работят 730 човека, но от 2019 вече 630, бе с условието семейството на Пенчев и работещите в Уолтопия да са с предимство при слуай на Covid-19.
  Директорът на Александровска Костадин Ангелов заяви, че хипократовата клетва не му позволява да влиза в пазарлъци и приема и ще приема само безусловни дарения които да са от полза на всички нуждаещи се.
  Междувременно общопрактикуващите лекари получиха официална заплаха от НЗОК, че носят наказателна отговорност при неспазване ангажиментите си и ако откажт доболнична помощ на пациент.